A tojás csomagolóhelyi ára több mint 50 százalékkal magasabb, mint egy évvel korábban

Az AKI PÁIR adatai szerint Magyarországon a ketreces tartásból származó étkezési tojás (M+L) csomagolóhelyi ára 59,03 forint/darab volt 2023 első harmincnyolc hetében, ami 52,4 százalékkal haladta meg a 2022. év azonos időszakának átlagárát. Ezen belül az M méretosztályú, dobozos tojás csomagolóhelyi ára 52,2 százalékkal 61,1 forint/darabra, az L méretosztályú, dobozos tojásé 56,5 százalékkal 71,26 forint/darabra nőtt. Az M-es tálcás tojás csomagolóhelyi ára 53,3 százalékkal 54,73 forint/darabra, az L-es tálcás tojásé 50,8 százalékkal 59,45 forint/darabra emelkedett ugyanekkor. A mélyalmos étkezési tojás (M+L) csomagolóhelyi ára 66 forint/darab volt 2023 első harmincnyolc hetében, ami 54,5 százalékkal haladta meg a 2022. év azonos időszakának átlagárát.

További információk e témában az Agrárpiaci jelentések – Baromfi című kiadványunkban olvashatók, mely innen érhető el: 19. szám.

Sajtókapcsolat:

* +36 1 217 1011
* aki@aki.gov.hu

|  |  |
| --- | --- |
|  | © Agrárközgazdasági Intézet |

Eredeti tartalom: Agrárközgazdasági Intézet

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/6916/a-tojas-csomagolohelyi-ara-tobb-mint-50-szazalekkal-magasabb-mint-egy-evvel-korabban/